English: Thank you very much, Rhun. I'd also like to put on record my thanks for the work done by Fast-Track Cities Cardiff, and I do think that the testing week is something that will become very important in the history of HIV annually in our country. Like you, I'd like to see that being focused - it does make sense to focus on those areas where we know there are more cases than in other places. We're also keen to stop the transmission of HIV, as the WHO encourages us to do. Of course, if we can do that before 2030, that would be important for us to see and, of course, we will need to hear what this group that we have established will have to say on that. I think it is important that we do look at good practice in other countries. You talked about New Zealand, staying safe. Not developing this at the outset makes a lot of sense, so that's why giving people PrEP is a great help. We've given about 2,197 prescriptions for PrEP to about 1,300 people. I think you have seen our commitment as a party in our manifesto to tackle HIV. it's clear to see, and we're very eager to see that developing. That's why we will have to wait to see what this new partnership comes up with in terms of what they recommend as a strategy. I do hope to see a clear timetable for what they will suggest, and we will need funding to accompany that, of course. So, I'm looking forward to providing more detail on that once they've made their recommendations. I do agree, in terms of mental health, that that's something we need to take seriously, and Lynne Neagle will be looking into that, and that will be an important part of her work. And in terms of prescribing and monitoring remotely, that has been effective, as you said, but you are right - some people will want that direct contact, and so it's important that we do provide that service and maintain that. Thank you.
Welsh: Diolch yn fawr, Rhun, a hoffwn i hefyd roi diolch am y gwaith anhygoel mae Fast-Track Cities Caerdydd yn ei wneud, a dwi yn meddwl bod yr wythnos profi yn rhywbeth dwi'n meddwl fydd yn dod yn rhywbeth sydd yn bwysig yn hanes HIV yn flynyddol yn ein gwlad ni. Fel chi, hoffwn i weld hwnna efallai yn cael ei ganolbwyntio - mae'n gwneud synnwyr i ganolbwyntio ar yr ardaloedd hynny lle rydym ni'n gwybod bod mwy o achosion nag mewn llefydd eraill. Rŷn ni hefyd yn awyddus i stopio trosglwyddiad HIV, fel mae'r WHO yn ein hannog ni i wneud. Wrth gwrs, os gallwn ni wneud hynny cyn 2030, bydd hwnna yn rhywbeth pwysig i ni ei weld ac, wrth gwrs, fe fydd angen inni glywed beth sydd gan y grŵp yma rŷn ni wedi ei sefydlu i ddweud am hynny. Dwi yn meddwl ei bod yn bwysig ein bod ni yn edrych ar arfer da mewn gwledydd eraill. Fel rydych chi'n dweud, mae Seland Newydd, aros yn saff. Mae peidio â datblygu'r peth ar y dechrau yn gwneud lot o synnwyr, ac felly dyna pam mae rhoi PrEP i bobl, dwi'n meddwl, yn help. Rŷn ni wedi rhoi allan tua 2,197 o prescriptions i PrEP. Mae hwnna wedi ei roi i tua 1,300 o bobl. Dwi'n meddwl eich bod chi wedi gweld ein hymrwymiad ni fel plaid yn y maniffesto i daclo HIV. Mae hi yn glir i'w gweld, ac rŷn ni'n awyddus iawn i weld hwn yn ddatblygiad. Dyna pam y bydd yn rhaid aros nawr i glywed beth fydd y bartneriaeth yma yn dod i fyny gyda fe o ran beth maen nhw'n argymell fel strategaeth. Dwi yn gobeithio gweld amserlen glir mewn beth maen nhw'n mynd i awgrymu, a hefyd, wrth gwrs, fe fydd angen cyllid i fynd gyda hynny. Felly, dwi'n edrych ymlaen at roi mwy o fanylder ar hynny unwaith maen nhw wedi gwneud eu hargymhellion nhw. Dwi'n cytuno, o ran iechyd meddwl, fod hwnna'n rhywbeth mae'n rhaid i ni ei gymryd o ddifrif ac, wrth gwrs, mi fydd Lynne Neagle yn edrych mewn i hynny, ac mi fydd hwnna'n rhan bwysig o'i gwaith hi. A hefyd, jest o ran y rhagnodi a monitro o bell, mae hwnna wedi bod yn effeithiol, fel rydych chi'n dweud, ond rydych chi'n eithaf iawn - fe fydd rhai pobl fydd eisiau'r cysylltiad uniongyrchol yna, ac felly mae'n bwysig ein bod ni yn rhoi'r gwasanaeth yna ac yn cadw hwnna i fynd hefyd. Diolch.